**Stanislav Neckář** (s. 22. joulukuuta 1975 Písek, Tšekkoslovakia) on tšekkiläinen entinen jääkiekkopuolustaja ja maailmanmestari. Hän pelasi urallaan NHL:ssä yhteensä 510 runkosarjaottelua tehopistein 12+41=53 ja keräten 316 jäähyminuuttia sekä 29 playoff-ottelua tehden kolme syöttöpistettä ja keräten kahdeksan jäähyminuuttia. Neckár voitti Stanley Cupin Tampa Bay Lightningissa vuonna Tampa Bay Lightning|2004. Hän voitti myös maailmanmestaruuden vuonna 1996. Neckář tunnettiin pelityyliltään puolustavana puolustajana, joka ei juurikaan tehnyt kovin paljon tehopisteitä.

Ura
---

### Seuraura

Neckář on TJ Písekin kasvatti. Hän siirtyi juniorina myöhemmin HC České Budějoviceen. OHL-joukkue Windsor Spitfires varasi Neckářin 21. pelaajana CHL:n varaustilaisuudessa 1992, mutta hän jatkoi kaudella 1992–1993 kuitenkin uraansa kotimaassaan ja debytoi České Budějovicen miesten joukkueessa Tšekkoslovakian liigassa vain 16-vuotiaana. Neckářin tulokaskausi toi siellä 42 runkosarjaottelussa tehot 2+9=11. Kaudeksi 1993–1994 joukkue siirtyi Tšekkoslovakian jakauduttua pelaamaan Tšekin Extraligaan.

Ottawa Senators varasi Neckářin toisella kierroksella 29. pelaajana NHL:n varaustilaisuudessa 1994. Hän siirtyi seuran organisaatioon jo seuraavaksi kaudeksi 1994–1995, jonka Neckár aloitti NHL:n työsulunkin vuoksi IHL-joukkue Detroit Vipersissa, jossa hän pelasi 15 runkosarjaottelua tehopistein 2+2=4. NHL-kauden käynnistyttyä tammikuussa 1995 Neckář otti paikan Senatorsin NHL-vahvuudesta ja pelasi kauden kaikki 48 runkosarjaottelua tehopistein 1+3=4. Hän teki näin ollen NHL-debyyttinsä runkosarjan avauskierroksella 22. tammikuuta 1995 vieraissa New York Islandersia vastaan. NHL-uransa avausmaalin Neckář teki 10. huhtikuuta 1995 Pittsburgh Penguinsia vastaan. Ensimmäisellä täydellä NHL-kaudellaan 1995–1996 hän teki liigan yhden kauden piste-ennätyksensä tehtyään 82 runkosarjaottelussa tehot 3+9=12. Kaudella 1996–1997 Neckář pelasi loukkaantumisten vuoksi vain viisi runkosarjaottelua.

Kaudella 1998–1999 Neckář pelasi Senatorsissa kolme ottelua, kunnes marraskuussa 1998 seura kauppasi hänet New York Rangersiin vaihdossa puolustaja Bill Bergiin ja kesän 1999 toisen kierroksen varausvuoroon. Samalla kaudella, maaliskuussa 1999 Rangers kauppasi Neckářin Phoenix Coyotesiin vaihdossa puolustaja Jason Doigiin ja kesän 1999 kuudennen kierroksen varausvuoroon. Kesken kauden 2000–2001, maaliskuussa 2001 Coyotes kauppasi hänet ja maalivahti Nikolai Habibulinin Tampa Bay Lightningiin vaihdossa hyökkääjä Mike Johnsoniin, puolustaja Paul Maraan, hyökkääjä Ruslan Zainulliniin ja kesän 2001 toisen kierroksen varausvuoroon. Saman vuoden heinäkuussa Neckář teki Lightningin kanssa monivuotisen jatkosopimuksen.

Neckář oli ilman sopimusta alkukauden 2003–2004, kunnes marraskuussa 2003 hän teki vapaana agenttina vuoden mittaisen sopimuksen Nashville Predatorsin kanssa. Neckář kuitenkin loukkasi nivusensa jo ensimmäisissä harjoituksissaan ja oli sivussa helmikuuhun saakka. Hän pelasi kuntouduttuaan yhden NHL-ottelua ja kolme ottelua Predatorsin farmijoukkue Milwaukee Admiralsissa, AHL:ssä, kunnes NHL:n siirtotakarajalla maaliskuussa 2004 Predators kauppasi Neckářin takaisin aiempaan seuraansa Tampa Bay Lightningiin vaihdossa kesän 2004 kuudennen kierroksen varausvuoroon. Hän pelasi joukkueessa pienessä roolissa kaksi konferenssifinaaliottelua. Neckár voitti kauden päätteeksi Stanley Cupin.

Joulukuussa 2004 Neckář palasi NHL:n työsulun takia kotimaahansa ja siirtyi HC České Budějovicen riveihin Tšekin toiseksi korkeimmalle sarjatasolle 1. česká hokejová ligaan. Joukkueen kausi päättyi mestaruuteen ja sarjanousuun Extraligaan. Kauden 2005–2006 alussa, syyskuussa 2005 Neckář siirtyi Ruotsiin Elitserien-joukkue Södertälje SK:n riveihin. Joukkueen kausi päättyi putoamiseen HockeyAllsvenskaniin. Syksyllä 2006 Neckář siirtyi try-outille Sveitsin Nationalliga A:n HC Davosiin, mutta hän jäi kuitenkin ilman jatkosopimusta. Neckář teki tämän jälkeen sopimuksen Saksan DEL-liigan Kölner Haien kanssa, mutta hän ei kuitenkaan pelannut siellä otteluakaan terveydellisten syiden vuoksi. Neckářilla diagnosoitiin sittemmin diabetes. Hän ei palannut enää kaukaloihin ja vahvisti lopettaneensa pelaajauransa elokuussa 2008.

### Maajoukkueura

Neckář edusti Tšekkiä MM-kilpailuissa vuonna 1996, jolloin hän voitti maailmanmestaruuden. Neckář pelasi myös maailmancupissa vuonna 1996. Hän edusti myös Tšekkoslovakian jakauduttua Tšekin ja Slovakian yhdistelmäjoukkuetta alle 20-vuotiaiden MM-kilpailuissa vuonna 1993, jolloin Neckář voitti pronssia.

Muuta
-----

Neckářin poika Ty pelaa puolustajana T1EHL-junioriliigaa Pittsburgh Penguinsin C-juniorijoukkueessa. Tylla on Kanadan ja Yhdysvaltain kansalaisuudet.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1992–1993 | HC České Budějovice | CŠL | 42 | 2 | 9 | 11 | 12 | – | – | – | – | – |  |  |  |  |  |  | JMM | 7 | 2 | 0 | 2 | 6 |
| 1993–1994 | HC České Budějovice | ČEL | 12 | 3 | 1 | 4 | 4 | 3 | 0 | 0 | 0 | 0 |
| 1994–1995 | Detroit Vipers | IHL | 15 | 2 | 2 | 4 | 15 | – | – | – | – | – |
|  | Ottawa Senators | NHL | 48 | 1 | 3 | 4 | 37 | – | – | – | – | – |
| 1995–1996 | Ottawa Senators | NHL | 82 | 3 | 9 | 12 | 54 | – | – | – | – | – |  |  |  |  |  |  | MM | 8 | 1 | 3 | 4 | 2 |
| 1996–1997 | Ottawa Senators | NHL | 5 | 0 | 0 | 0 | 2 | – | – | – | – | – |  |  |  |  |  |  | MC | 3 | 0 | 0 | 0 | 0 |
| 1997–1998 | Ottawa Senators | NHL | 60 | 2 | 2 | 4 | 31 | 9 | 0 | 0 | 0 | 2 |
| 1998–1999 | Ottawa Senators | NHL | 3 | 0 | 2 | 2 | 0 | – | – | – | – | – |
|  | New York Rangers | NHL | 18 | 0 | 0 | 0 | 8 | – | – | – | – | – |
|  | Phoenix Coyotes | NHL | 11 | 0 | 1 | 1 | 10 | 6 | 0 | 1 | 1 | 4 |
| 1999–2000 | Phoenix Coyotes | NHL | 66 | 2 | 8 | 10 | 36 | 5 | 0 | 0 | 0 | 0 |
| 2000–2001 | Phoenix Coyotes | NHL | 53 | 2 | 2 | 4 | 63 | – | – | – | – | – |
|  | Tampa Bay Lightning | NHL | 16 | 0 | 2 | 2 | 8 | – | – | – | – | – |
| 2001–2002 | Tampa Bay Lightning | NHL | 77 | 1 | 7 | 8 | 24 | – | – | – | – | – |
| 2002–2003 | Tampa Bay Lightning | NHL | 70 | 1 | 4 | 5 | 43 | 7 | 0 | 2 | 2 | 2 |
| 2003–2004 | Nashville Predators | NHL | 1 | 0 | 1 | 1 | 0 | – | – | – | – | – |
|  | Milwaukee Admirals | AHL | 3 | 0 | 3 | 3 | 2 | – | – | – | – | – |
|  | Tampa Bay Lightning | NHL | – | – | – | – | – | 2 | 0 | 0 | 0 | 0 | Stanley Cup |
| 2004–2005 | HC České Budějovice | Tšekki I | 16 | 2 | 6 | 8 | 8 | 11 | 0 | 0 | 0 | 12 |
| 2005–2006 | Södertälje SK | Elitserien | 36 | 0 | 3 | 3 | 73 | – | – | – | – | – |
| 10 kautta | yhteensä | NHL | 510 | 12 | 41 | 53 | 316 | 29 | 0 | 3 | 3 | 8 |
| 2 kautta | yhteensä | CŠL/ČEL | 54 | 5 | 10 | 15 | 16 | 3 | 0 | 0 | 0 | 0 |
| 1 kausi | yhteensä | Elitserien | 36 | 0 | 3 | 3 | 73 | – | – | – | – | – |
| 1 kausi | yhteensä | IHL | 15 | 2 | 2 | 4 | 15 | – | – | – | – | – |
| 1 kausi | yhteensä | AHL | 3 | 0 | 3 | 3 | 2 | – | – | – | – | – |

Lähteet
-------

* Stanislav Neckář The Internet Hockey Databasessa (englanniksi)
* Stanislav Neckář Eurohockey-sivustolla (englanniksi)
* Stanislav Neckář Legends of Hockey -sivustolla (englanniksi)
* Stanislav Neckář *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Stanislav Neckář *Elite Prospects*. Everysport Media Group AB.  (englanniksi)
2. 1 2  Siirtotakaraja ohi: Sanderson Canucksiin, Bala Avalancheen *Jatkoaika.com*.  9.3.2004. Jatkoaika r.y. Viitattu 9.11.2018.
3. ↑  Stan Neckar 1994-95 Game Log *Hockey-Reference.com*. Sports Reference LLC. Viitattu 9.11.2018. (englanniksi)
4. ↑  Stanislav Neckář The Internet Hockey Databasessa (englanniksi)
5. 1 2 3  Stanislav Neckář Legends of Hockey -sivustolla (englanniksi)
6. ↑  Khabibulin Tampaan *Jatkoaika.com*.  6.3.2001. Jatkoaika r.y. Viitattu 9.11.2018.
7. ↑  Tom Barrasso palaa kaukaloon *Jatkoaika.com*.  17.7.2001. Jatkoaika r.y. Viitattu 9.11.2018.
8. ↑  Bárta, Pavel: Stanislav Neckář zamířil do Södertälje *Hokej.cz*.  24.9.2005. BPA sport marketing a.s. Viitattu 9.11.2018. (tšekiksi)
9. ↑  Abrahamsson, Jante: Karriären över för världsmästare *Hockeysverige.se*.  4.8.2008. NewsMe. Viitattu 9.11.2018. (ruotsiksi)